Bătaie în Parlamentul Turciei după ce opoziția l-a criticat pe Erdogan.
Zeci de parlamentari turci s-au luat la bătaie în timpul unei dezbateri pe tema Siria. Scandalul s-a pornit după ce opoziţia l-a numit pe preşedintele Erdogan "trădător lipsit de onoare". Bătăile sunt un lucru obişnuit în Parlamentul de la Ankara.
Crezi că o ţară se conduce doar prin legi şi discursuri ale politicienilor? Greşit, uneori e nevoie şi de o mână forte! La propriu! Parlamentul de la Ankara s-a transformat într-un mare ring de box în timpul unei dezbateri pe tema campaniei militare din Siria. Opoziţia a criticat poziţia preşedintelui Erdogan, dar asta s-a dovedit a fi o greşeală.După câteva împingeri, parlamentarii din partidul la putere au trecut la argumente mai serioase. Pumnii au zburat în toate direcţiile, iar zeci de deputaţi au ieşit şifonaţi.